als_Latn dik_Latn sag_Latn
Ministrja e Mbrotjes ka sulmuar hapur kryeministrin kur theksoi se Tom Doshi e Mark Frroku nuk duhet të ishin deputet, ndërkohë që ata ishin bashkëpunëtorë të ngushtë të Ramës
Luljeta Progni
“Tom Doshi e Mark frroku nuk duhet të ishin deputet, unë nuk jam ulur kurrë me ta”, kjo është deklarata e ashpër e Ministrës së Mbrojtjes Mimi Kodheli e cila në fakt ka goditur kryeministrin Rama i cili zgjodhi Doshin e Frrokun si pjesë të grupi parlamentar të PS-së. Deklarata e Kodhelit lidhet me situatën kur janë shtuar ngjarjet që flasin për prezencë të dukshme të krimit në politikë dhe domosdoshmërisë së dekriminalizimit të Kuvendit.
Në një bisedë me gazetarët, Kodheli ka deklaruar se nuk do të jetë kandidate për bashkinë e Tiranës. Ajo tha se nuk u rikthehet punëve nga të cilat ka dhënë dorëheqjen, duke iu referuar eksperiencës së saj si nënkryetare e Bashkisë kur ajo drejtohet nga Rama. Pak ditë më parë, kryeministri rama la të hapur mundësinë e kandidimit të një gruaje socialiste për bashkinë e Tiranës.
als_Latn ltg_Latn als_Latn als_Latn